
ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

Αριθ. Α13/β/Φ 9.5.10/34501 (1) 

Ανάκληση και ορισμός νέων μελών ΑΣΚΕ/Δ.Ε.Η. 

, ΟΙ ΥΠΟΥΡΓΟΙ 
ΕΘΝΙΚΗΣ ΟΙΚΟΝΟΜΙΑΣ ΚΑΙ 
ΒΙΟΜΗΧΑΝΙΑΣ ΕΝΕΡΓΕΙΑΣ ΚΑΙ ΤΕΧΝΟΛΟΓΙΑΣ 

Έχοντας υπόψη: 

1. Τις διατάξεις του Ν. 1365/83, «κοινωνικοποίηση των επιχειρή¬ 
σεων δημοσίου χαρακτήρα ή κοινής ωφέλειας». 

2. Το άρθρο 3 παρ. 6 του Π.Δ. 57/85, «δομή, ρόλος και τρόπος διοί¬ 
κησης και λειτουργίας της κοινωνικοποιημένης επιχείρησης Δημόσια 
Επιχείρηση Ηλεκτρισμού (ΔΕΗ)». 


3. Την κοινή υπουργική απόφαση αριθ. 352/8.2.1989, (ΦΕΚ 89/ 
τ.Β'/8.2.1989), «Ορισμός ΑΣΚΕ της Δημόσιας Επιχείρησης Ηλεκτρι¬ 
σμού». 

4. Την κοινή υπουργική απόφαση αριθ. 4148/28.8.1990, (ΦΕΚ 
547/τ.Β’/29.8.1990), «Ανάκληση και ορισμός νέων μελών ΑΣΚΕ/ 
ΔΕΗ». 

5. Την κοινή υπουργική απόφαση αριθ. 57710/23.11.1990, (ΦΕΚ 
740/τ.Β'/28.Γ1.1990), «Αντικατάσταση μελών ΑΣΚΕ/ΔΕΗ». 

6. Την απόφαση αριθ. 60/3673/25.9.91 του Δ.Σ. της Κ.Ε.Δ.Κ.Ε. 
και το έγγραφο αριθ. 3708/26.9.91 αυτής, καθώς και το έγγραφο 
αριθ. 192.4/1504/14.10.91 της ΑΣΚΕ/ΔΕΗ», αποφασίζουμε: 

1. Τροποποιούμε την απόφαση αριθ. 352/8.2.1989, ΦΕΚ 89/ 
τ.Β’/8.2.1989), ως προς τον εκπρόσωπο της Τοπικής Αυτοδιοίκησης, 
και ορίζουμε τον Κοσμά Πουγαρίδη, (Αντιδήμαρχο Πτολεμαΐδας), τα¬ 
κτικό μέλος της ΑΣΚΕ/ΔΕΗ, με αναπληρωτή του τον θωμά Πάντο, 
Δήμαρχο Ηγουμενίτσας, όπως αυτοί ορίσθηκαν από το ΔΣ της 
Κ.Ε.Δ.Κ.Ε., σε αντικατάσταση των Δημ. Ευσταθιάδη και Μανώλη 
Χουρμαδιά αντίστοιχα. 

2. Κατά τα λοιπά παραμένουν ως έχουν οι σχετικές αποφάσεις μας. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 26 Νοεμβρίου 1991 

ΟΙ ΥΠΟΥΡΓΟΙ 

ΒΙΟΜΗΧ/ ΝΙΑΣ ΕΝΕΡΓΕΙΑΣ 

ΕΘΝΙΚΗΣ ΟΙΚΟΝΟΜΙΑΣ ΚΑΙ ΤΕΧΝΟΛΟΓΙΑΣ 

Ε. ΧΡΙΣΤΟΔΟΥΛΟΥ Α. ΑΝΔΡΙΑΝΟΠΟΥΛΟΣ 

-♦- 

Αριθ. Ζ.7308 (2) 

Παραχώρηση έκτασης αγρ/ματος «ΜΕΤΟΧΙ» Αχαΐας στη Δημόσια 
Επιχείρηση Ηλεκτρισμού (ΔΕΗ). 

Ο ΝΟΜΑΡΧΗΣ ΑΧΑΪΑΣ 
Έχοντας υπόψη: 

1. Τις διατάξεις του Ν. 3200/55 «περί διοικητικής αποκέντρωσης» 
και των διαταγμάτων που εκδόθηκαν την 28.5.55 και 23.11.56 σε 
εκτέλεση αυτού όπως συμπληρώθηκαν με το Ν.Δ. 532/70. 

2. Τις διατάξεις του Β.Δ. 733/69 «περί μεταβιβάσεως αρμοδιοτή¬ 
των του Υπουργού Γεωργίας και άλλων υπηρεσιακών οργάνων του 
Υπουργείου Γεωργίας επί (αντικειμένων αρμοδιότητας αυτών». 

3. Τις διατάξεις του άρθρου 7 παρ. 2 του (αναγκαστικού Νόμου 
431/68 σύμφωνα με τις οποίες μπορούν να παραχωρηθούν με από¬ 
φαση του Υπουργού (μετά το Β.Δ. 733/69 απόφαση Νομάρχη) στον 
ΟΤΕ ή στη ΔΕΗ διαθέσιμες ή κοινόχρηστες εποικιστικές εκτάσεις προς 
ανέγερση ή τοποθέτηση διαφόρων εγκαταστάσεων αυτών. 

4. Το με αριθμ. ΗΜΔΠΠ/Φ.280.1/5.7.91 έγγραφο της Δημόσιας 
Επιχείρησης Ηλεκτρισμού (ΔΕΗ) προς την Νομαρχία Αχαΐας καθώς 
και το αριθμ. Δ5-ΗΛ/Β/Φ.4714/10883/30.5.91 έγγραφο προς το 
ΥΠΓΕ του Υπουργείου Βιομηχανίας με τα οποία η ΔΕΗ ζητά την παρα¬ 
χώρηση του με αριθμ. 435 τεμαχίου διανομής 1961-70 Αγρ/ματος 
«ΜΕΤΟΧΙ» Αχαΐας έκτασης 14762 τ.μ. για την εγκατάσταση του νέου 

Υ/Σ Λάππα Αχαΐας και την τροφοδότηση των τοπικών δικτύων διανο¬ 
μής μέσης τάσης της περιοχής, 

5. Ταμεαριθμ. 131460/11.6.91 και 134696/11.7.91 έγγραφα 
του ΥΠΓΕ με τα οποία συνηγορεί για την παραχώρηση της παραπάνω 
έκτασης στη ΔΕΗ σύμφωνα με τις διατάξεις του Α.Ν. 431/68 με τί¬ 
μημα υπέρ του Δημοσίου ίσο με την τρέχουσα αξία των γαιών και καθο¬ 
ριζόμενο υπό της οικείας,Επιτροπής Απολ/σεων στην οποία θα μετέχει 
και ο οικονομικός Έφορος. 

Μετά δε την εξόφληση του τιμήματος εκδίδεται οριστικός τίτλος κυ¬ 
ριότητας, ο οποίος μεταγράφεται. 

6. Το με αριθ. 127/29.10.91 έγγραφο του Νομαρχιακού Συμβου¬ 
λίου με το οποίο διαβιβάζεται το 21ο πρακτικό του στο οποίο φαίνεται 
ότι απεφάνθη ομόφωνα για την παραχώρηση στη ΔΕΗ του με αριθ. 435 
τεμ. διανομής 1961-70 Αγρ/ματος «ΜΕΤΟΧΙ» Αχαΐας, αποφασί¬ 
ζουμε: 

Παραχωρούμε κατά κυριότητα στη Δημόσια Επιχείρηση Ηλεκτρι¬ 
σμού (ΔΕΗ) το με αριθμ. 435 κοινόχρηστο τεμάχιο της συμπληρωματι¬ 
κής διανομής 1961-70 Αγρ/ματος «ΜΕΤΟΧΙ» Αχαΐας έκτασης δέκα 
τεσσάρων στρεμμάτων και επτακοσίων εξήντα δύο τ.μ. (14,762) για 
την εγκατάσταση του νέου Υ/Σ Λάππα Αχαΐας και την τροφοδότηση 
των τοπικών δικτύων διανομής μέσης τάσης της περιοχής. 

Ορίζουμε τίμημα ίσο με την τρέχουσα αξία των γαιών της περιοχής 
το οποίο θα καθοριστεί υπό της οικείας επιτροπής Απαλ/σεων σε συνε¬ 
δρίασή της στην οποία θα μετέχει και ο οικονομικός Έφορος και θα εκ- 
δοθεί οριστικός τίτλος μεταγραπτέος στον αρμόδιο Υποθηκοφύλακα 
μετά την πληρωμή του τιμήματος. 

Η παρούσα να δημοσιευθεί στην Εφημερίδα της Κυβερνήσεως. 

Πάτρα, 12 Νοεμβρίου 1991 

Ο Νομάρχης 
ΝΙΚΟΣ ΤΑΓΑΡΗΣ 

-♦- 

Αριθ. 14106 (3) 

Σύσταση ίδιου νομικού προσώπου στην Κοινότητα Αλατόπετρας Ν. Γρε- 
βενών με την επωνυμία «Σχολική Επιτροπή Δημοτικού Σχολείου 
Κοινότητας Αλατόπετρας». 

Ο ΝΟΜΑΡΧΗΣ ΓΡΕΒΕΝΩΝ 
Έχοντας υπόψη: 

Τις διατάξεις: (α)..την παραγρ. 8-15 του άρθρου 5 του Ν. 1894/ 
1990 «Για την Ακαδημία Αθηνών και άλλες εκπαιδευτικές διατάξεις» 
(τ. Α' 110) και (β) του άρθρου 187 του δημοτικού και κοινοτικού κώ¬ 
δικα (Π.Δ. 323/89 (Α' 146). 

2. Την αριθ. 16/1991 απόφαση του Κοινοτικού Συμβουλίου Αλατό¬ 
πετρας του Νομού Γρεβενών για σύσταση σχολικής επιτροπής, αποφα¬ 
σίζουμε: 

1. Συνιστούμε στην Κοινότητα Αλατόπετρας του Νομού Γρεβενών 
ίδιο νομικό πρόσωπο με την επωνυμία: «Σχολική Επιτροπή Δημοτικού 
Σχολείου Κοινότητας Αλατόπετρας Ν. Γρεβενών». 

Η συνιστώμενη με την απόφαση αυτή σχολική επιτροπή διοικείται 
από τριμελές διοικητικό συμβούλιο, αποτελούμενο από: 

α) Τον εκάστοτε Πρόεδρο, ή Κοιν. Σύμβουλο, οριζόμενο με απόφαση 
του Κ. Σ/λίου, ως Πρόεδρο της Σχολικής Επιτροπής, 
β) Τον εκάστοτε Διευθυντή του Δημοτικού Σχολείου, 
γ) Εκπρόσωπο γονέων και κηδεμόνων των μαθητών του Δημοτικού 
Σχολείου. 

2. Η θητεία του πρώτου Διοικητικού Συμβουλίου της συνιστωμένης 
με την απόφαση αυτή Σχολικής Επιτροπής λήγει με τη λήξη της δημο¬ 
τικής και κοινοτικής περιόδου 1991-1994. 

Η θητεία των μελών του Διοικητικού Συμβουλίου ακολουθεί την δη¬ 
μοτική και κοινοτική περίοδο. 

3. Το Διοικητικό Συμβούλιο της Σχολικής Επιτροπής εκλέγει τον 
αντιπρόεδρο και τον γραμματέα του. 

4. Σκοπός του νομικού προσώπου είναι: 

α) Η διαχείριση των πιστώσεων που διατίθενται για την κάλυψη των 
δαπανών λειτουργίας, θέρμανσης, φωτισμού, ύδρευσης, τηλεφώνου, 
αποχέτευσης, αγοράς αναλωσίμων υλικών κ.λ.π. 
β) Η αμοιβή καθαριστριών. 

γ) Η εκτέλεση έργων για την επισκευή και συντήρηση των σχολείων 
και του κάθε είδους εξοπλισμού τους. 

δ) Η εισήγηση προς τις αντίστοιχες διευθύνσεις Πρωτοβάθμιας και 
Δευτεροβάθμιας (1) εκπαίδευσης για τον εφοδιασμό από τον Οργανισμό 

Σχολικών Κτιρίων των σχολείων με έπιπλα και εξοπλιστικά είδη και 
από το Υπουργείο Εθνικής Παιδείας και Θρησκευμάτων με βιβλία για 
τις σχολικές βιβλιοθήκες. 

ε) Η διαχείριση των εσόδων από την ενδεχόμενη εκμετάλλευση των 
σχολικών κυλικείων και 

στ) Η λήψη κάθε άλλου μέτρου που κρίνεται αναγκαίο για τη στήριξη 
της διοικητικής λειτουργίας των σχολικών μονάδων. 

5. Πόροι της Σχολικής Επιτροπής είναι: 
α) Η ετήσια Επιχορήγηση του Κράτους. 

β) Η ετήσια Επιχορήγηση της Κοινότητας Αλατόπετρας. 
γ) Κάθε είδους εισφορές, δωρεές, κληρονομιές και κληροδοσίες, 
δ) Εισπράξεις από το αντίτιμο των παρεχομένων πραγμάτων ή υπη¬ 
ρεσιών. 

ε) Πρόσοδοι από την περιουσία του. 

6. Περιουσία: Χορτολίβαδο εκτάσεως επτά (7) περίπου στρεμμά¬ 
των. 

7. Το νομικό πρόσωπο εκπροσωπείται στο δικαστήριο και σε κάθε 
δημόσια αρχή απο τον πρόεδρο του Δ.Σ. και όταν αυτός απουσιάζει ή 
κωλύεται από τον αντιπρόεδρο. 

Η απόφαση αυτή να δημοσιευθεί στην Εφημερίδα της Κυβερνήσεως. 

Γρεβενά, 13 Νοεμβρίου 1991 
Ο Νομάρχης 

ΕΥΑΓΓΕΛΟΣ ΖΑΠΡΙΑΝΟΣ 

-♦- 

Αριθ. ΕΣ.45900 (4) 

Σύσταση ίδιου κοινοτικού νομικού προσώπου στην Κοινότητα Νέας Μη- 
χανιώνας Νομ. Θεσσαλονίκης με το όνομα «Σχολική Επιτροπή Γυ- 
μνασίου - Λυκείου Νέας Μηχανιώνας». 

Ο ΝΟΜΑΡΧΗΣ ΘΕΣΣΑΛΟΝΙΚΗΣ 
Έχοντας υπόψη: 

Τις διατάξεις του άρθρου 187 του Π.Δ/τος 323/1989 «περί κωδι- 
κοποιήσεως σε ενιαίο κείμενο νόμου, με τίτλο Δημοτικός και Κοινοτικός 
Κώδικας των ισχυουσών διατάξεων του δημοτικού και κοινοτικού κώ¬ 
δικα, όπως τροποποιήθηκαν και συμπληρώθηκαν. 

2. Τις διατάξεις του Π.Δ/τος 331/1983 (ΦΕΚ 119/8.9.83 τ.Α·). 

3. Τις διατάξεις του άρθρου 5 του Ν. 1894/90 (ΦΕΚ 110/27.8.90 
τ.Α'). 

4. Την αριθμ. 64748/5.2.1991 εγκύκλιο του Υπουργείου Εσωτερι¬ 
κών. 

5. Την αριθ. 50/1991 απόφαση του Κοινοτικού Συμβουλίου Νέας 
Μηχανιώνας, αποφασίζουμε: 

1. Συστήνουμε ίδιο νομικό πρόσωπο με το όνομα «Σχολική Επιτροπή 
Γυμνασίου - Λυκείου Νέας Μηχανιώνας» στην Κοινότητα Νέας Μηχα¬ 
νιώνας του Νομού μας. 

2. Σκοπός του νομικού προσώπου είναι: 

α) Η διαχείριση των πιστώσεων που διατίθενται για τις λειτουργικές 
δαπάνες καθαριότητας, θέρμανσης, φωτισμού, ύδρευσης, τηλεφώνου, 
αποχέτευσης, αναλωσίμων υλικών κ.λ.π. 

β) Η εκτέλεση μικρών έργων για την επισκευή και συντήρηση των δι¬ 
δακτηρίων. 

γ) Η αποκατάσταση φθορών και ζημιών των επίπλων εξοπλισμού και 
γενικά των Βιδακτηριακών εγκαταστάσεων. 

δ) Η φροντίδα για την εξεύρεση άλλων πόρων και ο εφοδιασμός των 
σχολικών μονάδων με έπιπλα και σκεύη, με βιβλία για τη σχολική βι¬ 
βλιοθήκη και γενικά με όλα τα μέσα που είναι απαραίτητα για τη λει¬ 
τουργία τους και γενικότερα η λήψη όλων των μέτρων που κρίνονται 
αναγκαία για τη στήριξη της διοικητικής λειτουργίας των σχολικών μο¬ 
νάδων. 

3. Το νομικό πρόσωπο διοικείται από εννεαμελές διοικητικό συμβού¬ 
λιο, αποτελούμενο από: 

α) Τον εκάστοτε Πρόεδρο της Κοινότητας ή ένα κοινοτικό σύμβουλο 
που ορίζεται απ’ αυτόν ως Πρόεδρο. 

β-γ) Τους εκάστοτε Διευθυντές του Γυμνασίου και του Λυκείου ή τους 
νόμιμους αναπληρωτές τους. 

δ-ε) Τους εκπροσώπους της μαθητικής κοινότητας του Γυμνασίου 
και του Λυκείου που ορίζονται από την αντίστοιχη μαθητική κοινότητα. 

στ-ζ) Τους εκπροσώπους των συλλόγων γονέων και κηδεμόνων των 
μαθητών του Γ υμνασίου και του Λυκείου που ορίζονται από τον αντί¬ 
στοιχο σύλλογο. 

η-θ) Δύο κοινοτικούς συμβούλους που ορίζονται με απόφαση του κοι- 

νοτιχού συμβουλίου. 

Η θητεία του πρώτου Διοικητικού Συμβουλίου λήγει με τη λήξη της 
δημοτικής και κοινοτικής περιόδου. Η θητεία των μελών του Διοικητι¬ 
κού Συμβουλίου ακολουθεί τη δημοτική και κοινοτική περίοδο. 

Το Διοικητικό Συμβούλιο εκλέγει τον Αντιπρόεδρο και Γραμματέα 
αυτού. 

4. Πόροι του νομικού προσώπου είναι: 

α) Η ετήσια επιχορήγηση της Κοινότητας Νέας Μηχανιώνας. 
β) Η ετήσια επιχορήγηση του Κράτους, 
γ) Κάθε είδους εισφορές, δωρεές, κληρονομιές, κληροδοσίες, 
δ) Εισπράξεις από το αντίτιμο των παρεχομένων πραγμάτων ή υπη¬ 
ρεσιών. 

ε) Πρόσοδοι από την περιουσία του. 

5. Περιουσία αυτού είναι: Το σχολικό κτίριο και ο αύλειος χώρος του. 

6. Το νομικό πρόσωπο εκπροσωπείται στα δικαστήρια και σε κάθε 
δημόσια αρχή απο τον Πρόεδρο του Διοικητικού Συμβουλίου και όταν 
αυτός απουσιάζει ή κωλύεται από τον Αντιπρόεδρο. 

Η απόφαση αυτή να δημοσιευθεί στην Εφημερίδα της Κυβερνήσεως. 

Θεσσαλονίκη, 7 Νοεμβρίου 1991 

Ο Νομάρχης κ.α.α. 

Ο Διευθυντής 
Ν. ΠΑΡΙΤΣΗΣ 

-♦- . 

Αριθ. 17377 (5) 

Σύσταση ίδιου νομικού προσώπου στην Κοινότητα Ζευγολατείου Ν. Κο¬ 
ρινθίας με την επωνυμία «Σχολική Επιτροπή Δημοτικού Σχολείου 
Καλεντζίου». 

Ο ΝΟΜΑΡΧΗΣ ΚΟΡΙΝΘΙΑΣ 

Έχοντας υπόψη: 

Τις διατάξεις: 

α) των παρ. 8-15 του άρθρ. 5 του Ν. 1894/1990 «για την Ακαδη¬ 
μία Αθηνών και άλλες εκπαιδευτικές διατάξεις», 
β) του άρθρ. 187 του Δ.Κ.Κ. (Π.Δ. 323/89). 

2. Την αριθ. 57Β/91 απόφαση του Κοινοτικού Συμβουλίου Ζευγο¬ 
λατείου του Νομού Κορινθίας για σύσταση Σχολικής Επιτροπής, απο¬ 
φασίζουμε: 

1. Συνιστούμε στην Κοινότητα Ζευγολατείου του Νομού Κορινθίας 
ίδιο νομικό πρόσωπο με την επωνυμία: «Σχολική Επιτροπή Δημοτικού 
Σχολείου Καλεντζίου». 

Η συνιστώμενη με την απόφαση αυτή Σχολική Επιτροπή διοικείται 
από δμελές διοικητικό συμβούλιο, αποτελούμενο από: 

α) Δύο Κοινοτικούς Συμβούλους του ενός οριζομένου ως Προέδρου 
της Σχολικής Επιτροπής. 

β) Τον εκάστοτε Διευθυντή του Δημοτικού Σχολείου Καλεντζίου. 
γ) Έναν εκπρόσωπο του συλλόγου γονέων και κηδεμόνων, 
δ) Ένα δημότη. 

2. Η θητεία τού πρώτου Διοικητικού Συμβουλίου της συνιστωμένης 
με την απόφαση αυτή Σχολικής Επιτροπής λήγει με τη λήξη της δημο¬ 
τικής και κοινοτικής περιόδου 1991-1994. 

Η θητεία των μελών του Διοικητικού Συμβουλίου ακολουθεί τη Δη¬ 
μοτική και Κοινοτική περίοδο. 

3. Το Διοικητικό Συμβούλιο της Σχολικής Επιτροπής εκλέγει τον 
αντιπρόεδρο και τον γραμματέα του. 

4. Σκοπός του νομικού προσώπου είναι: 

α) Η διαχείριση των πιστώσεων που διατίθενται για την κάλυψη των 
δαπανών λειτουργίας, θέρμανσης, φωτισμού, ύδρευσης, τηλεφώνου, 
αποχέτευσης, αγοράς αναλωσίμων υλικών κ.λ.π. 
β) Η αμοιβή καθαριστριών. 

γ) Η εκτέλεση έργων για την επισκευή και συντήρηση των σχολείων 
και του κάθε είδους εξοπλισμού τους. 

δ) Η εισήγηση προς την αντίστοιχη διεύθυνσή της Β/θμιας εκπαίδευ¬ 
σης για τον εφοδιασμό από τον Οργανισμό Σχολικών Κτιρίων των σχο¬ 
λείων με έπιπλα και εξοπλιστικά είδη και από το Υπουργείο Εθνικής 
Παιδείας και Θρησκευμάτων με βιβλία για τις σχολικές βιβλιοθή¬ 
κες. 

ε) Η διαχείριση των εσόδων από την ενδεχόμενη εκμετάλλευση των 
σχολικών κυλικείων και 

στ) Η λήψη κάθε άλλου μέτρου που κρίνεται αναγκαίο για τη στήριξη 
της διοικητικής λειτουργίας των σχολικών μονάδων. 

5. Πόροι της Σχολικής Επιτροπής είναι: 


α) Η ετήσια επιχορήγηση του Κράτους, 
β) Η ετήσια επιχορήγηση της Κοινότητας, 
γ) Κάθε είδους εισφορές, δωρεές, κληρονομιές και κληροδοσίες, 
δ) Πρόσοδοι από την περιουσία του. 

6. Το νομικό πρόσωπο εκπροσωπείται στο δικαστήριο και σε κάθε 
δημόσια αρχή απο τον Πρόεδρο του Δ.Σ. και όταν αυτός απουσιάζει ή 
κωλύεται από τον Αντιπρόεδρο. 

Η απόφαση αυτή να δημοσιευθεί στην Εφημερίδα της Κυβερνήσεως. 

Κόρινθος, 13 Σεπτεμβρίου 1991 

Ο Νομάρχης 
ΧΡ. ΛΑΔΙΑΣ 

-♦- 

Αριθ. ΕΣ.23383 (6) 

Σύσταση ίδιου νομικού προσώπου στο Δήμο Ν. Ιωνίας Ν. Μαγνησίας με 
την επωνυμία «Σχολική Επιτροπή 2ου Γυμνασίου του Δήμου Ν. Ιω¬ 
νίας». 

Ο ΝΟΜΑΡΧΗΣ ΜΑΓΝΗΣΙΑΣ 
Έχοντας υπόψη: 

Τις διατάξεις: (α) των παρ. 8-15 του άρθρου 5 του Ν. 1894/1990 
«για την Ακαδημία Αθηνών και άλλες εκπαιδευτικές διατάξεις» (ΑΊ10) 
και (β) του άρθρου 187 του δημοτικού και κοινοτικού κώδικα (Π.Δ. 
323/89) (ΑΊ46). 

2. Την αριθ. 264/1991 απόφαση του Δημοτικού Συμβουλίου Νέας 
Ιωνίας του Νομού Μαγνησίας για σύσταση Σχολικής Επιτροπής, απο¬ 
φασίζουμε: 

1. Συνιστούμε στο Δήμο Νέας Ιωνίας του Νομού Μαγνησίου; ίδιο νο¬ 
μικό πρόσωπο με την επωνυμία: «Σχολική Επιτροπή 2ου Γυμνασίου Ν. 
Ιωνίας». 

Η συνιστώμενη με την απόφαση αυτή Σχολική Επιτροπή διοικείται 
από πενταμελές διοικητικό συμβούλιο, αποτελούμενο από:, 
α) Ένα Δημοτικό Σύμβουλο ως Πρόεδρο^,-, 
β) Ένα κάτοικο του Δήμου, ως μέλος, 
γ) Τον εκάστοτε Διευθυντή του 2ου Γυμνασίου, 
δ) Έναν εκπρόσωπο του Συλλόγου γονέων και κηδεμόνων των μα¬ 
θητών του Γυμνασίου. 

ε) Έναν εκπρόσωπο της μαθητικής κοινότητας. 

2. Η θητεία του πρώτου Διοικητικού Συμβουλίου της συνιστωμένης 
με την απόφαση αυτή Σχολικής Επιτροπής λήγει με τη λήξη της δημο¬ 
τικής και κοινοτικής περιόδου 1990-1994. 

Η θητεία των μελών του Διοικητικού Συμβουλίου ακολουθεί τη δη¬ 
μοτική και κοινοτική περίοδο. 

3. Το Διοικητικό Συμβούλιο της Σχολικής Επιτροπής εκλέγει τον 
αντιπρόεδρο και τον γραμματέα του. 

4. Σκοπός του νομικού προσώπου είναι: 

α) Η διαχείριση των πιστώσεων που διατίθενται για την κάλυψη των 
δαπανών λειτουργίας, θέρμανσης, φωτισμού, ύδρευσης, τηλεφώνου, 
αποχέτευσης, αγοράς αναλωσίμων υλικών κ.λ.π. 
β) Η αμοιβή καθαριστριών. 

γ) Η εκτέλεση έργων για την επισκευή και συντήρηση των σχολείων 
και τον κάθε είδους εξοπλισμό τους. 

δ) Η εισήγηση προς τις αντίστοιχες διευθύνσεις πρωτοβάθμιας και 
δευτεροβάθμιου; (1) εκπαίδευσης για τον εφοδιασμό από τον Οργανισμό 
Σχολικών Κτιρίων των σχολείων με έπιπλα και εξοπλιστικά είδη και 
από το Υπουργείο Εθνικής Παιδείοις και θρησκευμάτων με βιβλία για 
τις σχολικές βιβλιοθήκες. 

ε) Η διαχείριση των εσόδων από την ενδεχόμενη εκμετάλλευση των 
σχολικών κυλικείων και 

στ) Η λήψη κάθε άλλου μέτρου που κρίνεται αναγκαίο για τη στήριξη 
της διοικητικής λειτουργίας των σχολικών μονάδων. 

5. Πόροι της Σχολικής Επιτροπής είναι: 
α) Η ετήσια επιχορήγηση του Κράτους. 

β) Η ετήσια επιχορήγηση του Δήμου (άρθρ. 25 παρ. 3 του Ν. 1828/ 
89). 

γ) Κάθε είδους εισφορές, δωρεές, κληρονομιές και κληροδοσίες. 

6. Περιουσία κινητή και ακίνητη που τυχόν αφιερώνεται. 

7. Το νομικό πρόσωπο εκπροσωπείται στο δικαστήριο και σε κάθε 
δημόσια αρχή απο τον Πρόεδρο του Δ.Σ. και όταν αυτός απουσιάζει ή 
κωλύεται από τον Αντιπρόεδρο. 

Η απόφαση αυτή να δημοσιευθεί στην Εφημερίδα της Κυβερνήσεως. 

Βόλος, 13 Νοεμβρίου 1991 
0 Νομάρχης 

ΓΕΩΡΓΙΟΣ ΔΙΔΑΓΓΕΛΟΣ 

-♦- 

Αριθ. ΕΡ3452 (7) 

Αναπροσαρμογή εφάπαξ αποζημίωσης φορτ/τών ΚΑΦ Λιμένος Βόλου. 

Ο ΝΟΜΑΡΧΗΣ ΜΑΓΝΗΣΙΑΣ 
Έχοντας υπόψη: 

1. Την ΕΡ 2790/12.9.91 απόφασή μας με την οποία αναπροσαρ¬ 
μόζεται η εφάπαξ αποζημίωση των φορτ/τών ΚΑΦ Λιμένος Βόλου 
στους απομαχρυνομένους κατά το έτος 1991. 

2. Το 16116/31.10.91 έγγραφο του Υπουργείου Εργασίας ως και 
το συνημμένο όμοιο σε φωτοαντίγραφο 64446/1566/10.10.91 του 
Υπουργείου Εθνικής Οικονομίας, αποφασίζουμε: 

Τροποποιούντες εν μέρει την ΕΡ 2790/12.9.91 απόφασή μας με 
την οποία καθορίζεται η αναπροσαρμογή της εφάπαξ αποζημίωσης των 
φορτ/τών ΚΑΦ Λιμένος Βόλου για τους απομαχρυνομένους κατά το 
έτος 1991 (1.1.91 έως 31.12.91) από την εργασία τους, ορίζουμε τα 
(ακόλουθα: 

Για κάθε χρόνο πέραν της 20ετίας και μέχρι συμπληρώσεως 30 
ετών συμμετοχής στο ΚΑΦ 99.246 δρχ. 

Κατά τα λοιπά ισχύει η προαναφερθείσα απόφασή μας. 

Η απόφαση αυτή να δημοσιευθεί στην Εφημερίδα της Κυβερνήσεος. 

Βόλος, 21 Νοεμβρίου 1991 

Ο Νομάρχης κ.α.α. 

ΚΩΝ/ΝΟΣ ΑΠΟΣΤΟΛΟΠΟΥΛΟΣ 

- + - 

Αριθ. 16753 (8) 

Σύσταση ίδιου νομικού προσώπου στην Κοινότητα Χαρκίων Ν. Ρεθύ- 
μνης με την επωνυμία «Σχολική Επιτροπή Δημοτικού Σχολείου 
Χαρκίων». 

Ο ΝΟΜΑΡΧΗΣ ΡΕΘΥΜΝΗΣ 
Έχοντας υπόψη: 

1. Τις διατάξεις του άρθρου 187 του ΔΚΚ (Π.Δ. 323/89). 

2. Τις όμοιες τού άρθρου 5 του Ν. 1894/1990 «Για την Ακαδημία 
των Αθηνών και άλλες εκπαιδευτικές διατάξεις» και 

3. Την 34/91 απόφαση του Κοινοτικού Συμβουλίου Χαρκίων που 
λήφθηκε νομότυπα για σύσταση νομικού προσώπου, αποφασίζουμε: 

1. Συνιστούμε στην Κοινότητα Χαρκίων του Νομού Ρεθύμνης ίδιο 
νομικό πρόσωπο με την επωνυμία «Σχολική Επιτροπή Δημοτικού Σχο¬ 
λείου Χαρκίων». 

2. Σκοπός του νομικού προσώπου είναι: 

α) Η διαχείριση των πιστώσεων που διατίθενται για την κάλυψη των 
δαπανών λειτουργίας των σχολείων (θέρμανσης, φωτισμού, ύδρευσης, 
τηλεφώνου, αποχέτευσης, αγοράς αναλωσίμων υλικών κλπ). 

β) Η εκτέλεση έργων για επισκευή και συντήρηση των διδακτηρίων 
και του κάθε είδους εξοπλισμού τους, 
γ) Η αμοιβή καθαριστριών. 

δ) Η εισήγηση προς τις αντίστοιχες διευθύνσεις Πρωτοβάθμιας και 
Δευτεροβάθμιας Εκπαίδευσης για τον εφοδιασμό από τον ΟΣΚ των 
αντιστοίχων σχολείων με έπιπλα και εξοπλιστικά είδη και από το 
Υπουργείο Εθνικής Παιδείας και Θρησκευμάτων με βιβλία για τις σχο¬ 
λικές βιβλιοθήκες. 

ε) Η διαχείριση των εσόδων από ενδεχόμενη εκμετάλλευση των σχο¬ 
λικών κυλικείων και 

στ) Η λήψη κάθε άλλου μέτρου που κρϊνεται αναγκαίο για τη στήριξη 
της διοικητικής λειτουργίας των σχολικών μονάδων. 

3. Το νομικό πρόσωπο διοικείται από πενταμελές διοικητικό συμβού¬ 
λιο, αποτελούμενο από: 

α) Εκάστοτε Πρόεδρο Κοινότητας Χαρκίων ως Πρόεδρο, 
β) Δύο Κοινοτικούς συμβούλους που θα επιλέγονται από το εκάστοτε 
Κοινοτικό συμβούλιο. 

γ) Τον εκάστοτε Διευθυντή του Δημοτικού Σχολείου Χαρκίων. 
δ) Έναν εκπρόσωπο του συλλόγου γονέων και κηδεμόνων των μαθη¬ 
τών του Δημοτικού Σχολείου Χαρκίων. 

4. Η θητεία του πρώτου Διοικητικού Συμβουλίου λήγει με τη λήξη 


της παρούσης δημοτικής ή κοινοτικής περιόδου. 

Η θητεία των μελών του Διοικητικού Συμβουλίου ακολουθεί τη δη¬ 
μοτική ή κοινοτική περίοδο. 

Το Διοικητικό Συμβούλιο εκλέγει αντιπρόεδρο και γραμματέα. 

5. Πόροι του νομικού προσώπου είναι: 

α) Ετήσια επιχορήγηση της Κοινότητας 20.000 δρχ. 
β) Ετήσια επιχορήγηση του Κράτους, 
γ) Κάθε είδους εισφορές, δωρεές, κληρονομιές, κληροδοσίες, 
δ) Είσπραξη από το αντίτιμο των παρεχόμενων πραγμάτων ή υπηρε¬ 
σιών. 

ε) Πρόσοδοι από την περιουσία του. 

6. Περιουσία. 

7. Το νομικό πρόσωπο εκπροσωπείται στα δικαστήρια και σε κάθε 
δημόσια αρχή απο τον Πρόεδρο του Δ.Σ. και όταν αυτός απουσιάζει ή 
κωλύεται από τον Αντιπρόεδρο. 

Η απόφαση αυτή να δημοσιευθεί στην Εφημερίδα της Κυβερνήσεως. 

Ρέθυμνο, 13 Νοεμβρίου 1991 

Ο Νομάρχης 
ΠΑΝ. ΚΛΑΔΟΣ 

-ψ- 

Αριθ. ΑΙΕΣ/7954 (9) 

Σύσταση ίδιου νομικού προσώπου στην Κοινότητα Μέσης Ν. Ροδόπης 
με την επωνυμία «Σχολική Επιτροπή Δημοτικών Σχολείων Μέσης - 
Πόρπης - Παγουρίων και Νηπιαγωγείου Μέσης». - 

Ο ΝΟΜΑΡΧΗΣ ΡΟΔΟΠΗΣ 
Έχοντας υπόψη: 

Τις διατάξεις: (α) της παραγρ. 8-15 του άρθρου 5 του Ν. 1894/ 
1990 «Για την Ακαδημία Αθηνών και άλλες εκπαιδευτικές διατάξεις» 
(ΑΊ10) και (β) του άρθρου 187 του δημοτικού και κοινοτικού κώδικα 
(Π.Δ. 323/89) (ΑΊ46). 

2. Την 81/1991 απόφαση του Δημοτικού/Κοινοτικού Συμβουλίου 
Μέσης του Νομού Ροδόπης για σύσταση Σχολικής Επιτροπής, αποφα¬ 
σίζουμε: 

1. Συνιστούμε στην Κοινότητα Μέσης του Νομού Ροδόπης ίδιο νο¬ 
μικό πρόσωπο με την επωνυμία: «Σχολική Επιτροπή Δημοτικών Σχο¬ 
λείων Μέσης - Πόρπης - Παγουρίων και Νηπιαγωγείου Μέσης», 

Η συνιστώμενη με την απόφαση αυτή Σχολική Επιτροπή διοικείται 
από 9/μελές διοικητικό συμβούλιο, αποτελούμενο από: 
α) Τον εκάστοτε Πρόεδρο της Κοινότητας, ως Πρόεδρο, 
β) Έναν Κοινοτικό Σύμβουλο, που θα ορίζεται με απόφαση του Κ.Σ. 
γ) Τους εκάστοτε Διευθυντάς των Δημοτικών Σχολείων και του Νη¬ 
πιαγωγείου. 

δ) Τρεις (3) Δημότες, γονείς μαθητών των Δημοτικών Σχολείων Μέ¬ 
σης, Πόρπης και Παγουρίων, ανά ένας για κάθε Σχολείο, που θα ορίζο¬ 
νται με απόφαση του Κ.Σ. 

2. Η θητεία του πρώτου Διοικητικού Συμβουλίου της συνιστωμένης 
με την απόφαση αυτή Σχολικής Επιτροπής λήγει με τη λήξη της δημο¬ 
τικής και κοινοτικής περιόδου 1991-1994. 

Η θητεία των μελών του Διοικητικού Συμβουλίου (ακολουθεί τη δη¬ 
μοτική και κοινοτική περίοδο. 

3. Το Διοικητικό Συμβούλιο της Σχολικής Επιτροπής εκλέγει τον 
αντιπρόεδρο και τον γραμματέα του. 

4. Σκοπός του νομικού προσώπου είναι: 

α) Η διαχείριση των πιστώσεων που διατίθενται για την κάλυψη των 
δαπανών λειτουργίας, θέρμανσης, φωτισμού, ύδρευσης, τηλεφώνου, 
αποχέτευσης, αγοράς αναλωσίμων υλικών κ.λ.π. 
β) Η αμοιβή καθαριστριών. 

γ) Η εκτέλεση έργων για την επισκευή και συντήρηση των σχολείων 
και τον κάθε είδους εξοπλισμό τους. 

δ) Η εισήγηση προς τις αντίστοιχες διευθύνσεις πρωτοβάθμιου; και 
δευτεροβάθμιος (1) εκπαίδευσης για τον εφοδιασμό από τον Οργοινισμό 
Σχολικών Κτιρίων των σχολείων μιε έπιπλα και εξοπλιστικά είδη και 
από το Υπουργείο Εθνικής Παιδείοις και θρησκευμάτων με βιβλία για 
τς σχολικές βιβλιοθήκες. 

ε) Η διοιχείριση των εσόδων από την ενδεχόμενη εκμετάλλευση των 
σχολικών κυλικείων και 

στ) Η λήψη κάθε άλλου μιέτρου που κρϊνεται οιναγκαίο για τη στήριξη 
της διοικητικής λειτουργίας των σχολικών μονάδων. 

5. Πόροι της Σχολικής Επιτροπής είναι: 
α) Η ετήσια επιχορήγηση του Κράτους. 

β) Η ετήσια επιχορήγηση της Κοινότητας. 

γ) Κάθε είδους εισφορές, δωρεές, κληρονομιές και κληροδοσίες. 

6. Περιουσία: Περιουσία του Ν.Π. θα είναι αυτή που θα μεταβιβασθεί 
κατά κυριότητα στην Κοινότητα σύμφωνα με τα οριζόμενα στις διατά¬ 
ξεις του άρθρου 5 του Ν. 1894/90. 

7. Το νομικό πρόσωπο εκπροσωπείται στο δικαστήριο και σε κάθε 
δημόσια αρχή απο τον Πρόεδρο του Δ.Σ. και όταν αυτός απουσιάζει ή 
κωλύεται από τον Αντιπρόεδρο. 

Η απόφαση «χυτή να δημοσιευθεί στην Εφημερίδα της Κυβερνήσεως. 

Κομοτηνή, 31 Οκτωβρίου 1991 

Ο Νομάρχης- 
ΔΙΟΝ. ΚΑΡΑΧΑΛΙΟΣ 

-♦- 

Αριθ. πρωτ. οικ. 8820 (10) 

Ψήφιση Οργανισμού Εσωτερικής Υπηρεσίας Κοινότητας Αγίου Κων/ 
νου Ν. Σάμου. 

Ο ΝΟΜΑΡΧΗΣ ΣΑΜΟΥ 
Έχοντας υπόψη: 

1. Τις διατάξεις των άρθρων 12, 37 και 324 του Ν. 1188/1981 
«περί κωδικός Δημοτικών και Κοινοτικών Υπαλλήλων», όπως τροπο¬ 
ποιήθηκε και ισχύει μετά του Ν. 1586/1986 και Ν. 1832/1989. 

2. Τη γνώμη του Υπηρεσιακού Συμβουλίου της παρ. 9 του άρθρου 
14 του Ν. 1586/1986, όπως διατυπώθηκε στο αρ. 1/11.6.1991 
πρακτικό του. 

3. Τις διατάξεις του άρθρου 80 του Π.Δ. 323/1989 Δ.Κ.Κ.. 

4. Την αριθ. 6737/4.9.1991 απόφασή μας «ένταξη γραμματέα 
Κοινότητας Αγ. Κων/νου στο Α' μέρος του Ν. 1188/1981». 

5. Την αρ. 22/19.8.1990 νομότυπη απόφαση του κοινοτικού Συμ¬ 
βουλίου ^γίόύ Κων/νου, αποφασίζουμε: 

^Εύγίερίνουμε την αρ. 22/19.8.1990 απόφαση του Κοινοτικού Συμ- 
"βουλίου Αγ. Κωνσταντίνου όπως παρακάτω: 

Ο Οργανισμός Εσωτερικής Υπηρεσίας της Κοινότητας Αγ. Κωνστα¬ 
ντίνου Σάμου διαρθρώνεται ως εξής: 

Άρθρο Ιο 

Μία (1) θέση Διοικητικού Υπαλλήλου του κλάδου Δ.Ε. με εισαγω¬ 
γικό βαθμό Γ και καταληκτικό Α'. 

Άρθρο 2ο 

Αρμοδιότητες Υπηρεσιών: Στην αρμοδιότητα του διοικητικού υπαλ¬ 
λήλου υπάγεται η επιμέλεια των εξής υποθέσεων: 

α) Παραλαβή και ταξινόμηση αλληλογραφίας, τήρηση αρχείου, 
β) Εργασίες και αρμοδιότητες του Κοιν. Συμβουλίου σύνταξη πρα¬ 
κτικών συνεδριάσεων και αποφάσεών του. 

γ) Τήρηση των Ληξιαρχικών βιβλίων και διεκπεραίωση σχετικής αλ¬ 
ληλογραφίας. 

δ) Μέριμνα έγκαιρης εκμίσθωσης κοιν. προσόδων κτημάτων, καθώς 
και της ανελλειπούς βεβαίωσης φόρων και τελών. 

ε) Έγκαιρη συγκέντρωση στοιχείων και κατάρτιση προϋπολογισμού 
και απολογισμού κοινότητας. 

στ) Μέριμνα για νόμιμη εκτέλεση κοινοτικών έργων και προμηθειών, 
ζ) Διεκπεραίωση λογιστικής υπηρεσίας, καθώς και ορθή έκδοση χρη¬ 
ματικών ενταλμάτων πληρωμής δαπανών και τήρηση των προβλεπο- 
μένων βιβλίων από την εκάστοτε ισχύουσα νομοθεσία. 

η) Τήρηση πρωτοκόλλου αλληλογραφίας και διεκπεραίωσή της. 
θ) Τήρηση Μητρώου Αρρένων και Δημοτολογίου, 
ι) Διεξαγωγή στατιστικής - στρατολογικής - γεωργικής φύσεως υπη¬ 
ρεσίας και ότι άλλο απαιτούν όι ισχύουσες διατάξεις. 

Άρθρο 3ο 

Η πλήρωση της θέσεως του Διοικητικού Υπαλλήλου ενεργείται σύμ¬ 
φωνα με τις εκάστοτε ισχύουσες διατάξεις. 

Σήμερα στη θέση υπηρετεί η Σοφία Αναστασίου του Ευαγγέλου. 

Σάμος, 14 Νοεμβρίου 1991 
Ο Νομάρχης 

ΑΘΑΝΑΣΙΟΣ ΧΕΙΜΑΡΑΣ 


Αριθ. πρωτ. οικ. 8819 (11) 

Ψήφιση Οργανισμού Εσωτερικής Υπηρεσίας Κοινότητας Παλαιοκά¬ 
στρου Ν. Σάμου. 

Ο ΝΟΜΑΡΧΗΣ ΣΑΜΟΥ 
Έχοντας υπόψη: 

1. Τις διατάξεις των άρθρων 12, 37 και 324 του Ν. 1188/1981 
«περί κώδικος Δημοτικών και Κοινοτικών Υπαλλήλων», όπως τροπο¬ 
ποιήθηκε και ισχύει μετά του Ν. 1586/1986 και Ν. 1832/1989. 

2. Τη γνώμη του Υπηρεσιακού Συμβουλίου της παρ. 9 του άρθρου 
14 του Ν. 1586/1986, όπως διατυπώθηκε στο αρ. 1/11.6.1991 
πρακτικό του. 

3. Τις διατάξεις του άρθρου 80 του Π.Δ. 323/1989 Δ.Κ.Κ.. 

4. Την αριθ. 6736/4.9.1991 απόφασή μας «ένταξη γραμματέα 
Κοινότητας Παλαιοκάστρου στο Α' μέρος του Ν. 1188/1981». 

5. Την αρ. 10/25.2.91 νομότυπη απόφαση του κοινοτικού Συμβου¬ 
λίου Παλαιοκάστρου, αποφασίζουμε: 

Εγκρίνουμε την αρ. 10/1991 απόφαση του Κοινοτικού Συμβουλίου 
Παλαιοκάστρου όπως παρακάτω: 

Ο Οργανισμός Εσωτερικής Υπηρεσίας της Κοινότητας Παλαιοκά¬ 
στρου Σάμου διαρθρώνεται ως εξής: 

Άρθρο Ιο 

Μία (1) θέση Διοικητικού Υπαλλήλου του κλάδου Δ.Ε. με εισαγω¬ 
γικό βαθμό Γ' και καταληκτικό Α'. 

Άρθρο 2ο 

Αρμοδιότητες Υπηρεσιών: Στην αρμοδιότητα του διοικητικού υπαλ¬ 
λήλου υπάγεται η επιμέλεια των εξής υποθέσεων: 

α) ΠαροΛαβή και ταξινόμηση αλληλογραφίας, τήρηση αρχείου.' 
β) Εργασίες και αρμοδιότητες του Κοιν. Συμβουλίου σύνταξη πρα¬ 
κτικών συνεδριάσεων και αποφάσεών του. 

γ) Τήρηση των Ληξιαρχικών βιβλίων και διεκπεραίωση σχετικής αλ¬ 
ληλογραφίας. 

δ) Μέριμνα έγκαιρης εκμίσθωσης κοιν. προσόδων.κτημάτων, καθώς 
και της ανελλειπούς βεβαίωσης φόρων και τελών.' 

ε) Έγκαιρη συγκέντρωση στοιχείων και κατάρτιση προϋπολογισμού 
και απολογισμού κοινότητοις. 

στ) Μέριμνα για νόμιμη εκτέλεση κοινοτικών έργων και προμηθειών, 
ζ) Διεκπεραίωση λογιστικής υπηρεσίοις, καθώς και ορθή έκδοση χρη¬ 
ματικών εντοιλμάτων πληρωμής δαποινών και τήρηση των προβλεπο- 
μένων βιβλίων από την εκάστοτε ισχύουσα νομοθεσία". 

η) Τήρηση πρωτοκόλλου αλληλογραφίας και διεκπεραίωσή της. 
θ) Τήρηση Μητρώου Αρρένων και Δημοτολογίου, 
ι) Διεξαγωγή στατιστικής - στρατολογικής - γεωργικής φύσεως υπη¬ 
ρεσίας και ότι άλλο απαιτούν οι ισχύουσες διατάξεις. 

Άρθρο 3ο 

Η πλήρωση της θέσεως του Διοικητικού Υπαλλήλου ενεργείται σύμ¬ 
φωνα με τις εκάστοτε ισχύουσες διατάξεις. 

Σήμερα στη θέση υπηρετεί ο Εμμανουήλ Καραγιάννης του Κλεάνθη. 

Σάμος, 13 Νοεμβρίου 1991 
Ο Νομάρχης 

ΑΘΑΝΑΣΙΟΣ ΧΕΙΜΑΡΑΣ 

-φ- 

Αριθ. ΕΜ2233 (12) 

Συγκρότηση Εκλογικής Επιτροπής στο Επιμελητήριο Φθιώτιδας. 

Ο ΝΟΜΑΡΧΗΣ ΦΘΙΩΤΙΔΑΣ 
Έχοντας υπόψη: 

1. Τις διατάξεις του Ν.Δ. 532/70 «περί συμπληρώσεως των διατά¬ 
ξεων περί διοικητικής αποκεντρώσεως» σε συνδυασμό με τον 708/70 
Β.Δ. 

2. Τις διατάξεις του Π.Δ. 236/90 «Οργάνωση Υπηρεσιών Εμπορίου 
των Νομαρχιών». 

3. Τα με αριθμ. 605/13.11.91 και 2529/24.10.91 έγγραφα του 
Πρωτοδικείου Λαμίας και Επιμελητηρίου Φθ/δας, αντίστοιχα με τα 
οποία προτείνονται εκπρόσωποί τους και αναπληρωτές για την πιο 
πάνω Επιτροπή. 

4. Σχετική εισήγηση της Δ/νσης Εμπορίου, αποφασίζουμε: 
Συγκροτούμε την Εκλογική Επιτροπή του Επιμελητηρίου Φθ/δας 

«πό τους: 

1. Στέφανο Πανταζή, Πρωτόδικη Πρωτοδικείου Λαμίας, ως Πρόε¬ 
δρο, αναπληρούμενο από την Κανέλλα Τζαβέλλα - Δημαρά, Πρωτόδικη 
Πρωτοδικείου Λαμίας. 

2. Ελένη Ρήγα, προΐσταμένη της Δ/νσης Εμπορίου αναπληρούμενη 
απο τον νόμιμο αναπληρωτή της. 

3. Χαράλαμπο Φλέγγα, υπάλληλο της Δ/νσης Εμπορίου αναπλη¬ 
ροΰμενο απο τον νόμιμο αναπληρωτή του. 

4. Γεώργιο Καραχάλιο, Διευθυντή του Επιμελητηρίου Φθ/δας, ανα- 
πληρούμενο από την Ασημίνα Παπαγεωργίου, υπάλληλο του Επιμελη¬ 
τηρίου Φθ/δας. 

5. Σταύρο Μάρκου, μέλος του Επιμελητηρίου Φθ/δας, αναπληρού- 
μενο από τον Δημήτριο Σίμο επίσης μέλος. 

Οι αρμοδιότητες της εν λόγω επιτροπής είναι: 

Η μέριμνα και η εποπτεία διεξαγωγής των εκλογών στο Επιμελητή¬ 
ριο Φθ/δας. 

Η θητεία της Επιτροπής αρχίζει την 1.1.92 και λήγει 31.12.93. 

Η απόφαση αυτή να δημοσιευθεί στην Εφημερίδα της Κυβερνήσεως. 

Λαμία, 22 Νοεμβρίου 1991 

Ο Νομάρχης 
ΓΕΩΡΓ. ΚΑΛΑΝΤΖΗΣ 

-♦- 

Αριθ. 23358 (13) 

Σύσταση ίδιου νομικού προσώπου στην Κοινότητα Συκά Ν. Φθιώτιδας 
με την επωνυμία «Σχολική Επιτροπή Δημοτικού Σχολείου Κοινότη¬ 
τας Συκά». 

Ο ΝΟΜΑΡΧΗΣ ΦΘΙΩΤΙΔΑΣ 
Έχοντας υπόψη: 

Τις διατάξεις: (α) την παραγρ. 8-15 του άρθρου 5 του Ν. 1894/ 
1990 «για την Ακαδημία Αθηνών και άλλες εκπαιδευτικές διατάξεις» 
(ΑΊ10) και (β) του άρθρου 187 του δημοτικού και κοινοτικού κώδικα 
(Π.Δ. 323/89) (ΑΊ46). 

2. Την 31/1991 απόφαση του Κοινοτικού Συμβουλίου Συκά του 
Νομού Φθιώτιδας για σύσταση Σχολικής Επιτροπής, αποφασίζουμε: 

Ι.'Συνιστούμε στην Κοινότητα Συκά του Νομού Φθιώτιδας ίδιο νο¬ 
μικό πρόσωπο με την επωνυμία: «Σχολική Επιτροπή Δημοτικού Σχο¬ 
λείου Συκάς Ν. Φθιώτιδας». 

Η συνιστώμενη με την απόφαση αυτή Σχολική Επιτροπή διοικείται 
από 7/μελές διοικητικό συμβούλιο, αποτελούμενο από: 
α) Τον εκάστοτε Πρόεδρο της Κοινότητας, ως Πρόεδρο, 
β) Δύο (2) Κοινοτικούς Συμβούλους, 
γ) Τον Διευθυντή του Δημ. Σχολείου, 
δ) Δύο (2) δημότες. 

ε) Τον εκάστοτε Πρόεδρο του Συλλόγου γονέων και κηδεμόνων και 
ελλείψει τέτοιου Συλλόγου από έναν ακόμη δημότη της Κοινότητας. 

2. Η θητεία του πρώτου Διοικητικού Συμβουλίου της συνιστωμένης 
με την απόφαση αυτή Σχολικής Επιτροπής λήγει με τη λήξη της δημο¬ 
τικής και κοινοτικής περιόδου 1991-1994. 

Η θητεία των μελών του Διοικητικού Συμβουλίου ακολουθεί τη δη¬ 
μοτική και κοινοτική περίοδο. 

3. Το Διοικητικό Συμβούλιο της Σχολικής Επιτροπής εκλέγει τον 
αντιπρόεδρο και τον γραμματέα του. 

4. Σκοπός του νομικού προσώπου είναι: 

α) Η διαχείριση των πιστώσεων που διατίθενται για την κάλυψη των 
δαπανών λειτουργίας, θέρμανσης, φωτισμού, ύδρευσης, τηλεφώνου, 
αποχέτευσης, αγοράς αναλωσίμων υλικών κ.λ.π. 
β) Η αμοιβή καθαριστριών. 

γ) Η εκτέλεση έργων για την επισκευή και συντήρηση των σχολείων 
και τον κάθε είδους εξοπλισμό τους. 

δ) Η εισήγηση προς τις αντίστοιχες διευθύνσεις Πρωτοβάθμιας και 
Δευτεροβάθμιας (1) εκπαίδευσης για τον εφοδιασμό από τον Οργανισμό 
Σχολικών Κτιρίων των σχολείων με έπιπλα και εξοπλιστικά είδη και 
από το Υπουργείο Εθνικής Παιδείας και Θρησκευμάτων με βιβλία για 
τις σχολικές βιβλιοθήκες. 

ε) Η διαχείριση των εσόδων από την ενδεχόμενη εκμετάλλευση των 
σχολικών κυλικείων και 

* στ) Η λήψη κάθε άλλου μέτρου που κρίνεται αναγκαίο για τη στήριξη 
της διοικητικής λειτουργίας των σχολικών μονάδων. 

5. Πόροι της Σχολικής Επιτροπής είναι: 
α) Η ετήσια επιχορήγηση του Κράτους. 


β) Η ετήσια επιχορήγηση της Κοινότητας, 
γ) Κάθε είδους εισφορές, δωρεές, κληρονομιές και κληροδοσίες, 
δ) Εισπράξεις από το αντίτιμο των παρεχομένων πραγμάτων ή υπ 
ρεσιών. 

ε) Πρόσοδοι από την περιουσία του. 

6. Το νομικό πρόσωπο εκπροσωπείται στο δικαστήριο και σε κά( 
δημόσια αρχή απο τον Πρόεδρο του Δ.Σ. και όταν αυτός απουσιάζει 
κωλύεται από τον Αντιπρόεδρο. 

Η απόφαση αυτή να δημοσιευθεί στην Εφημερίδα της Κυβερνήσεως. 

Λαμία, 18 Νοεμβρίου 1991 

Ο Νομάρχης 
ΓΕΩΡΓ. ΚΑΛΑΝΤΖΗΣ 

-φ- 

Αριθ. 1011/1/205 (1* 

ΑΣΤΥΝΟΜΙΚΗ ΔΙΑΤΑΞΗ ΥΠ’ ΑΡΙΘ. 22α/91 
Όροι διενεργείας τεχνικών παιγνίων σε δημόσια γενικά κέντρα. 

Ο ΔΙΕΥΘΥΝΤΗΣ 

ΤΗΣ ΑΣΤΥΝΟΜΙΚΗΣ ΔΙΕΥΘΥΝΣΗΣ ΦΘΙΩΤΙΔΑΣ 
Έχοντας υπόψη τις διατάξεις: 

1. Του άρθρου 12 παρ. 3 του Ν. 1481/84 (ΦΕΚ Α.152) Οργαν 
σμός Υπουργείου Δημόσιας Τάξης, και άρθρου 135 Π.Δ. 141/91. 

2. Το άρθρο 13 του Β.Δ. 29/71 «Περί κωδικοποιήσεως εις ενιαίε 
κείμενον των ισχυουσών διατάξεων περί τυχηρών και μη παιγνίων* 

3. Του άρθρου 33 του Π.Δ. 161/88, (αναδιάρθρωση, σύσταση, ορ 
γάνωση και λειτουργία περιφερειακών υπηρεσιών της Ελληνικής Αστι 
νομίας και άλλες διατάξεις, αποφασίζουμε: 

Άρθρο Ιο 

«Διαδικασία χορηγήσεως αδείας διενεργείας τεχνικών παιγνίων» 

1. Η κατά το άρθρο 5 του Β. Δ. 29/71 (ΦΕΚ 21/71 τεύχος Α') απα 
τουμένη άδεια για τη διενέργεια τεχνικών παιγνίων σε δημόσια γενικ 
κέντρα (Καφενεία, Ξενοδοχεία, αίθουσες (εντευκτήρια) ανεγνωρισμένω 
Σωματείων κάθε είδους) και οποιουσδήποτε χώρους προσιτούς στ 
κοινό χορηγείται για μεν την έδρα της Αστυν. Διεύθυνσης από το Τμήμ 
Ασφαλείας, έπειτα από έκθεση επιθεώρησης του Διοικητού του ή γνω 
ματεύσεως Επιτροπής, για δε την υπόλοιπη περιφέρεια υπό του οικείο 
Διοικητού Αξιωματικού, έπειτα από έκθεση επιθεωρήσεως του Διοικτ 
τού Αξιωματικού ή γνωματεύσεως Επιτροπής, κατά περίπτωση, ω 
κατωτέρω: 

α) Δημόσια γενικά κέντρα (καφενεία κ.λ.π.), τα οποία υπόκεινται στι 
διατάξεις του Υγειονομικού Κανονισμού και των εκάστοτε Υγειονομι 
κών Διατάξεων και είναι εφοδιασμένα με άδεια λειτουργίας που προβλέ 
πεται από τις διατάξεις αυτές, επιθεωρούνται μόνο από τον αρμόδι 
Διοικητή Αξιωματικό, ο οποίος γνωματεύει για το Αστυνομικούς ΔΥΣΕ 
ΠΙΤΗΡΗΤΟ ή όχι του Κέντρου. 

β) Δημόσια γενικά κέντρα, ξενοδοχεία, Σφαιριστήρια, ΛΟΥΝ 
ΠΑΡΚ, αίθουσες (εντευκτήρια) ανεγνωρισμένων Σωματείων και κάθ 
χώρος προσιτός στο κοινό, που δεν υπόκεινται σε άδεια λειτουργία 
κατά τις διατάξεις του Υγειονομικού Κανονισμού και των εκάστοτ 
Υγειονομικών διατάξεων, επιθεωρούνται από Επιτροπή που αποτελεί 
ται από 1) Τον αρμόδιο Διοικητή Αξιωματικό, ως Πρόεδρο, 2) Έν 
Μηχανικό της Διευθύνσεως Τεχνικών Υπηρεσιών Νομού Φθιώτιδος κα 
3) Τον αρμόδιο Αστίατρο, ως μέλη. 

Η ανωτέρω επιτροπή αποφαίνεται, σε πρακτικό, για την κατάλληλό 
τητα ή όχι των ανωτέρω χώρων από απόψεως αερισμού, φωτισμού θερ 
μάνσεως, δομικής και γενικά όρων που ανάγονται στην προστασία τη 
υγείας και ασφαλείας των θαμώνων κατά τις εκάστοτε ισχύουσες σχετι 
κές διατάξεις καθώς και αν οι χώροι αυτοί είναι αστυνομικώς ΔΥΣΕΠ 
ΤΗΡΗΤΟΙ ή όχι. 

2. Η σχετική αίτηση των ενδιαφερομένων, με το κατά νόμο προβλε 
πόμενο παράβολο καταβολής του νομίμου τέλους, κατατίθεται στ 
Τμήμα Ασφαλείας Λαμίας για την έδρα της Διεύθυνσης και στην αρμό 
δια Διοίκηση Αξιωματικού για την υπόλοιπη περιφέρεια και συνοδεύετε 
με τα εξής επιπλέον δικαιολογητικά: 

α) Απόσπασμα Ποινικού Νητρώου, προσφάτου εκδόσεως. 
β) Τρεις (3) φωτογραφίες προσφάτου εκδόσεως και 
γ) Προκειμένου περί δημοσίων γενικά κέντρων που υπόκεινται σ 
άδεια κατά τις διατάξεις του Υγειονομικού Κανονισμού και τις εκάστοτι 
Υγειονομικές διατάξεις: 

(1) Κυρωμένο φωτοαντίγραφο της αδείας λειτουργίας του κέντρου. 

(2) Κυρωμένο φωτοαντίγραφο της αγορανομικής κατατάξεως του 
κέντρου. 

3. Η κατά το άρθρο 6 του Β.Δ. 29/71 (ΦΕΚ 21/71 τ. Α') προβλε- 
πομένη άδεια διενεργείας τεχνικών παιγνίων παρά αναπήρων χορηγεί¬ 
ται, έπειτα από σχετική αίτηση των ενδιαφερομένων που κατατίθεται 
στο Τμήμα Ασφαλείας ΛΑΜΙΑΣ για την έδρα της Δ/νσης και στην αρ¬ 
μόδια Διοίκηση Αξ/κού για την υπόλοιπη περιφέρεια με την προσα¬ 
γωγή αυτοπροσώπως και των επισήμων αποδεικτικών του χαρακτηρι¬ 
σμού του ως αναπήρου και την υποβολή παράβολου καταβολής νομίμου 
τέλους. 

Άρθρο 2ο 

«Προϋποθέσεις χορηγήσεως - υποχρεώσεις» 

1. Η διενέργεια τεχνικών παιγνίων επιτρέπεται μόνο στις κύριες αί¬ 
θουσες των Σωματείων - Συλλόγων, Καφενείων και λοιπών δημοσίων 
γενικά κέντρων ή στα τυχόν προαύλια και κήπους αυτών και ουδέποτε 
σε ιδιαίτερο διαμέρισμα ή άλλους χώρους αυτών. Προκειμένου για ξενο¬ 
δοχεία, η διενέργεια τεχνικών παιγνίων επιτρέπεται μόνο σε μια από τις 
κύριες αίθουσες αυτών που να μην επικοινωνεί άμεσα με δωμάτια 
ύπνου. 

2. Στα υπαίθρια (καλυμμένα ή ακάλυπτα) ΛΟΤΝΑ ΠΑΡΚ η διενέρ¬ 
γεια τεχνικών παιγνίων επιτρέπεται μόνο σε ιδιάιτερο εντός αυτών, πε¬ 
ριφραγμένο ή κατά άλλο τρόπο χωρισμένο χώρο, ώστε να παρεμποδίζε¬ 
ται η παρουσία και συμμετοχή στα παίγνια, ανηλίκων που δεν συμπλή¬ 
ρωσαν το 17ο έτος της ηλικίας τους. 

3. Οι αίθουσες διενεργείας τεχνικών παιγνίων πρέπει να διαθέτουν 
φυσικό ή τεχνικό φωτισμό, επαρκή σε τρόπο ώστε από οποιοδήποτε ση¬ 
μείο αυτών να μπορεί κανείς να διακρίνει με ευχέρεια κάθε κίνηση των 
παικτών και τα επί των τραπεζών αντικείμενα διεξαγωγής των παι- 
γνίων. 

Επίσης πρέπει να διαθέτουν επαρκή φυσικό ή τεχνικό αερισμό, καθώς 
και επαρκή θέρμανση αναλόγως των καιρικών συνθηκών. 

4. Οι θύρες εισόδου και εξόδου των αιθουσών θα ανοίγουν προς τα 
έξω και μάλιστα με απλή ώθηση. 

5. Τα έπιπλα θα βρίσκονται σε καλή κατάσταση τα δε τραπέζια θα 
έχουν λιά επιφάνεια, για το εύκολο καθαρισμό τους και δεν θα επικαλύ¬ 
πτονται με ύφασμα (τσόχα). 

. 6. Το οίκημα στο οποίο στεγάζεται το προς διενέργεια τεχνικών παι- 
γνίων δημόσιο γενικά κέντρο πρέπει να πληρεί τους εκάστοτε όρους του 
Γ.Ο.Κ. 

7. Σε περίπτωση που η σχετική αίτηση απορριφθεί από την αρμόδια 
Υπηρεσία επιτρέπεται η προσφυγή του ενδιαφερομένου στην Αστυνο¬ 
μική Δ /νση η οποία αποφαίνεται οριστικά μέσα σε 15 ημέρες της κατά¬ 
θεσής της. 

Η προσφυγή υποβάλλεται στην υπηρεσία που απέρριψε τη χορήγηση 
η οποία υποβάλλει την προσφυγή αμέσως στη Διεύθυνση. 

Άρθρο 3ο 

«Περιπτώσεις μη χορηγήσεως αδείας». 

1. Η κατά το άρθρο 1 παρ. 1 της παρούσης απαιτουμένη άδεια δεν 
χορηγείται όταν το κέντρο, η αίθουσα και κάθε χώρος προσιτός στο 
κοινό που προορίζεται για διενέργεια τεχνικών παιγνίων χαρακτηρίζε¬ 
ται ως Αστυνομικώς ΔΥΣΕΠΙΤΗΡΗΤΟΣ. 

Ως Αστυνομικώς ΔΥΣΕΠΙΤΗΡΗΤΟ θεωρείται το κέντρο, η αίθουσα 
κ.λ.π. όταν: 

α) Βρίσκεται σε τέτοια θέση ώστε: 

(1) Η απόσταση από την οποία γίνεται αντιληπτή η προσέγγιση σ’ 
αυτό αστυνομικού οργάνου, παρέχει τη δυνατότητα στο Διευθυντή του 
Κέντρου ή στα μετέχοντα των παιγνίων πρόσωπα, να μεταβάλουν τον 
τρόπο διεξαγωγής των παιγνίων ή να αποκρύπτουν με ευχέρεια τα πει¬ 
στήρια διενεργείας παρανόμων (τυχηρών - μικτών) παιγνίων ιδιαίτερα 
μάλιστα όταν το κέντρο βρίσκεται σε ακραία ή εκτός κατωκημένης πε- 
ριοχής σημεία. 

(2) Διαθέτει περισσότερες, από μία αίθουσες. 

(3) Η κυρία είσοδος ή έξοδος δεν βρίσκεται επί της δημοσίας οδού ή 
του πεζοδρομίου αυτής. 

(4) Διαθέτει και άλλη είσοδο ή έξοδο που οδηγεί σε ιδιωτική κατοικία 
ή σε ακάλυπτο χώρο απ’ όπου είναι ευχερής η διαφυγή των παικτών και 

(5) Το δάπεδο της αιθούσεις διεξαγωγής των παιγνίων βρίσκεται σε 
ύψος ή βάθος μεγαλύτερο από ΕΝΑ (1) μέτρο από την επιφάνεια του πε¬ 
ζοδρομίου ή της δημόσιας οδού όπου βρίσκεται η κυρία είσοδος. 


β) Οι υαλοπίνακες των θυρών και παραθύρων επικαλύπτονται με 
αδιαφανή χάρτη, ύφασμα ή άλλα υλικά τα οποία παρεμποδίζουν την 
επιτήρηση της αίθουσας από έξω. 

γ) Ο Διευθυντής ή υπάλληλος αυτού κατελήφθησαν κατά το παρελ¬ 
θόν να χρησιμοποιούν διάφαρα μέσα (μηχανικά ή τσιλιαδόρους) προς ει¬ 
δοποίηση των παικτών για επικείμενο έλεγχο αστυνομικών οργάνων. 

2. Η ανωτέρω άδεια δεν χορηγείται εφόσον δεν συντρέχουν οι προϋ¬ 
ποθέσεις του άρθρου 2 της παρούσης και προκειμένου περί δημοσίων γε¬ 
νικά κέντρων τα οποία υπόκεινται σε άδεια λειτουργίας κατά τις διατά¬ 
ξεις του Υγειονομικού Κανονισμού, εφόσο δεν είναι εφοδιασμένα με την 
άδεια αυτή. 

Άρθρο 4ο 

«Ώρες διενεργείας τεχνικών παιγνίων». 

1. Οι ώρες διενεργείας τεχνικών παιγνίων καθορίζονται ως κατω¬ 
τέρω: 

α) Στα δημόσια Κέντρα, αίθουσες ξενοδοχείων. Συλλόγων και Σω¬ 
ματείων από 09.00 μέχρι 01.00 ώρας καθ’ εκάστη, πλην Κυριακών 
και εξαιρέσιμων ημερών κατά τις οποίες καθορίζονται από 10.00 μέχρι 
01.00 ώρας. 

β) Στα σφαιριστήρια από 10.00 μέχρι 23.00 καθ’ εκάστη. 

2. Κατά τις ώρες κοινής ησυχίας απαγορεύεται η διενέργεια παι- 
γνίων που δημιουργούν θόρυβο. 

3. Απο το πρωΐ της ΜΕΓΑΛΗΣ ΠΕΜΠΤΗΣ μέχρι το πρωί της Δευ¬ 
τέρας του ΠΑΣΧΑ απαγορεύεται η διενέργεια οποιουδήποτε τεχνικού 
παιγνίου σε οποιοδήποτε δημόσιο κέντρο, αίθουσα ξενοδοχείου. Σωμα¬ 
τείο κ.λ.π. 

4. Υπεύθυνοι για την τήρηση των διατάξεων του παρόντος άρθρου εί¬ 
ναι οι διευθυντές των κέντρων καθώς και αυτοί που συμμετέχουν στη 
διενέργεια των παιγνίων. 

Άρθρο 5ο 

«Γενικές απαγορεύσεις» 

1. Στα δημόσια κέντρα και γενικά σε κάθε χώρο διενεργείας τεχνι¬ 
κών παιγνίων απαγορεύεται: 

α) Η χρησιμοποίηση παλαιών ή ρυπαρών παιγνιοχάρτων, πεσσών 
(ζάρια) και άλλων μέσων διενεργείας τεχνικών παιγνίων και γενικά τέ¬ 
τοιων που μπορεί να βλάψουν την υγεία των παικτών. 

β) Η τοποθέτηση ή χρησιμοποίηση μέσων (μηχανικά ή τσιλιαδόροι) 
ειδοποιήσεως του προσωπικού ή των παικτών περί επικειμένου αστυνο¬ 
μικού ελέγχου, ως και κάθε μέσου συνενοήσεως παικτών ή εξαπατή- 
σεως αυτών ιδίως δε η τοποθέτηση ή χρησιμοποίηση κωδώνων, κατό¬ 
πτρων ή άλλων αντανακλαστικών επιφανειών. 

2. Οι διευθυντές των δημοσίων κέντρων και προκειμένου περί Σωμα¬ 
τείων οι Πρόεδροι αυτών υποχρεούνται να αναρτούν σε εμφανή μέρος 
της αιθούσης διενεργείας τεχνικών παιγνίων πινακίδα ευανάγνωστη με 
την ένδειξη «ΑΠΑΓΟΡΕΥΕΤΑΙ Η ΠΑΡΟΥΣΙΑ ή ΣΥΜΜΕΤΟΧΗ 
ΑΝΗΛΙΚΩΝ ΠΟΥ ΔΕΝ ΣΥΜΠΛΗΡΩΣΑΝ ΤΟ 17ο ΕΤΟΣ ΤΗΣ 
ΗΛΙΚΙΑΣ ΤΟΥΣ». 

Άρθρο 6ο. 

«Ισχύς - Κυρώσεις». 

1. Οι παραβάτες της παρούσης η οποία ισχύει για όλη την εδαφική 
αρμοδιότητα της Αστν. Δ/νσης Φθιώτιδας, από της δημοσιεύσεώς της, 
διώκονται και τιμωρούνται σύμφωνα με τις διατάξεις του άρθρου 12 
παρ. 6 του Ν. 1481/84 και του άρθρου 13 του Β.Δ. 29/71 (ΦΕΚ 
21/71 τ. Α'), δηλαδή με κράτηση τουλάχιστον ενός (1) μηνός και πρό¬ 
στιμο χιλίων δραχμών, μετά δε τρίτη καταδικαστική απόφαση διατάσ- 
σεται από το Διευθυντή Αστυνομίας, με σχετική απόφασή του, το κλεί¬ 
σιμο του κέντρου κ.λ.π. για χρονικό διάστημα από ένα (1) μέχρι (6) μή¬ 
νες. 

2. Η εκτέλεση της παρούσης ανατίθεται στους Αστυνομικούς Υπαλ¬ 
λήλους. 

3. Η υπ’ αριθ. 22/83 Αστυνομική Διάταξη «Περί όρων λειτουργίας 
Κέντρων Τεχνικών παιγνίων «ΚΑΤΑΡΓΕΙΤΑΙ». 

(Έγκριση Νομ. Φθιώτιδος 15.11.1991) 

Λαμία, 5 Νοεμβρίου 1991 
Ο Διευθυντής 

ΚΩΝ/ΝΟΣ ΘΑΝΟΠΟΥΛΟΣ 

ΕΘΝΙΚΟ ΤΥΠΟΓΡΑΦΕΙΟ 


) 

Εκδίδει την ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ από το 1833 


Διεύθυνση 

Καποδιστρίου 34 

Οι Υπηρεσίες του ΕΘΝΙΚΟΥ ΤΥΠΟΓΡΑΦΕΙΟΥ 

Ταχ. Κώδικας: 

104 32 

ΤΕΙΕΧ 

22.3211 ΥΡΕΤΟΒ 

λειτουργούν καθημερινά από 8.00' έως 13.30' 


ΧΡΗΣΙΜΕΣ ΠΛΗΡΟΦΟΡΙΕΣ 


* Πώληση ΦΕΚ όλων των Τευχών Καποδιστρίου 25 τηλ.: 52.39.762 
•ΒΙΒΛΙΟΘΗΚΗ: Σολωμού 51 τηλ: 52.48.188 

* Για φωτοαντίγραφα παλαιών τευχών στην οδό Σολωμού 51 τηλ.: 52.48.141 

* Τμήμα πληροφόρησης: Για τα δημοσιεύματα των ΦΕΚ τηλ.: 52.25.713 - 52.49.547 


* Οδηγίες για δημοσιεύματα Ανωνύμων Εταιρειών και ΕΠΕ τηλ.: 52.48.785 
Πληροφορίες για δημοσιεύματα Ανωνύμων Εταιρειών και ΕΠΕ τηλ.: 52.25.761 


Αποστολή ΦΕΚ στην επαρχία με καταβολή της αξίας του δια μέσου Δημοσίου Ταμείου Για πληροφορίες: τηλ.: 52.48.320 


Τιμές κατά τεύχος της ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ: 


Κάθε τεύχος μέχρι 8 σελίδες δρχ. 50. Από 9 σελίδες μέχρι 16 δρχ. 80, από 17 έως 24 δρχ.Ί 00 

Από 25 σελίδες και πάνω η τιμή πώλησης κάθε φύλλου (βσέλιδου ή μέρους αυτού) αυξάνεται κατά 30 δρχ. 


Μπορείτε να γίνετε συνδρομητής για όποιο τεύχος θέλετε, θα σας αποστέλλεται με το Ταχυδρομείο. 


ΕΤΗΣΙΕΣ ΣΥΝΔΡΟΜΕΣ 


Κωδικός αριθ. κατάθεσης στο Δημόσιο Ταμείο 2531 


Η ετήσια συνδρομή είναι: 


α) Για το Τεύχος Α' 

Δρχ. 

10.000 

β) 

» 

» 

» 

Β' 

» 

19.000 

Υ) 

» 

» 

» 

Γ’ 

» 

6.000 

δ) 

» 

» 

» 

Δ’ 

» 

18.000 

ε) 

» 

» 

» 

Αναπτυξιακών Πράξεων 

» 

12.000 

στ) 

» 

» 

» 

Ν.Π.Δ.Δ. 

» 

6.000 

ζ) 

» 

» 

» 

ΠΑΡΑΡΤΗΜΑ 

» 

3.000 

η) 

» 

» 

» 

Δελτ. Εμπ.& Βιομ. Ιδ. 

» 

6.000 

θ) 

» 

» 

» 

Αν. Ειδικού Δικαστηρίου 

» 

1.500 

ι) 

» 

» 

» 

Α.Ε. & Ε.Π.Ε. 

» 

40.000 

ια) Για όλα τα Τεύχη 

» 

85.000 


Κωδικός αριθ. κατάθεσης στο Δημόσιο Ταμείο 3512 


Ποσοστό 5% υπέρ του Ταμείου Αλληλο¬ 
βοήθειας του Προσωπικού (ΤΑΠΕΤ) 

Δρχ. 500 

» 950 

» 300 

» 900 

» 600 

» 300 

» 150 

» 300 

» 75 

» 2.000 

» 4.250 


Πληροφορίες: τηλ. 52.48.320 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

















